# Ellie Roebuck

Ellie Roebuck (Sheffield, 23 de setembre de 1999) és una futbolista professional anglesa que juga com a portera a la Lliga F al FC Barcelona i a la selecció anglesa.

## Trajectòria
### Manchester City

Roebuck va començar la seva carrera al centre d'excel·lència del Sheffield United, abans de marxar per unir-se al Manchester City, als 15 anys. En el futbol base, havia jugat amb Beighton Magpies a Sheffield.
El gener de 2018, va signar el seu primer contracte professional amb el Manchester City. Un mes més tard, va va debutar amb el primer equip mantenint la porteria a blanc en un empat en un partit de lliga contra el Chelsea (0-0). El 23 de maig de 2019, després de formar part de l'equip que va guanyar la FA Cup i la Copa de la Lliga, va ampliar el seu contracte amb el Manchester City per dos anys més. Al final de la temporada 2019-20, va rebre el Guant d'Or de la Barclays FA WSL després d'haver mantingut deu porteries imbatudes en 16 aparicions a la lliga.
Roebuck es va perdre gran part de la temporada 2021-22 per una lesió al panxell, limitant-la a 10 aparicions a la lliga.
El 30 de març de 2024, va revelar que havia patit un infart al lòbul occipital. Sense jugar al Manchester City des que va rebre una targeta vermella el 21 de maig de 2023, el club va anunciar la seva sortida el 18 de maig de 2024.

### FC Barcelona

El 19 de juny de 2024, Barcelona va anunciar el fitxatge amb un contracte per a dues temporades.

## Carrera internacional

Roebuck va jugar al Campionat d'Europa sub-17 del 2016, ajudant al seu equip a aconseguir el tercer lloc i a la Copa del Món Sub-17 de 2016 a Jordània. Roebuck va formar part de l'equip que va guanyar la medalla de bronze a la Copa del Món Sub-20 2018 a França.
Va debutar amb la selecció absoluta el 8 de novembre de 2018 contra Àustria. Ha participat als Jocs Olímpics de 2020, a l'Eurocopa 2022 on van guanyar el torneig i formà part de l'equip a la Copa del Món de 2023.

## Palmarès
### Manchester City

* FA Women's Super League: 2016
* Women's FA Cup: 2016–17, 2018–19, 2019–20
* FA Women's League Cup: 2016, 2018–19, 2021–22

### Campionats de seleccions

* Subcampionat de la Copa del Món de 2023: 2023
* Eurocopa 2022: 2022
* Finalíssima Femenina: 2023
* Arnold Clark Cup: 2022 i 2023

## Referències

* ↑ «Success for girls». Sheffield United F.C., 05-06-2014 [Consulta: 15 juliol 2018].
* ↑ «England's Euro 2022 winners honoured with gold plaques at local football clubs». 90min, 22-09-2022. Arxivat de l'original el 2023-04-02. [Consulta: 2 abril 2023].
* ↑ Withey, Abi. «Ellie Roebuck pens first professional City deal». mancity.com. Manchester City F.C., 26-01-2018. [Consulta: 27 maig 2019].
* ↑ «Manchester City survive Chelsea onslaught to stay top of WSL». The Guardian, 1 febrer2018 [Consulta: 11 octubre 2020].
* ↑ «Bethany England and Emma Hayes win top Women's Super League awards». The Telegraph, 16-07-2020 [Consulta: 11 octubre 2020].
* ↑ «Ellie Roebuck on her four-week injury that lasted five months». 90mins.com, 13-05-2022 [Consulta: 25 maig 2022].
* ↑ «Roebuck, Stokes, Mace & Angeldahl leaving Man City». BBC Sport, 18-05-2024. [Consulta: 19 maig 2024].
* ↑ «Ellie Roebuck fitxa pel Barça després de l'ensurt que va posar en risc la seva carrera». CCMA, 19-06-2024. [Consulta: 19 juny 2024].
* ↑ «ENGLAND SQUAD NAMED FOR FIFA WOMEN'S U20 WORLD CUP». The FA, 23 juliol2018. [Consulta: 27 maig 2019].
* ↑ «Team GB: Steph Houghton, Sophie Ingle and Caroline Weir in Olympics squad». bbc.co.uk, 27-05-2021. [Consulta: 30 maig 2021].
* ↑ Davies, Callum. «England Women's final squad named for EURO 2022». England Football.com. The FA, 15-06-2022. [Consulta: 12 juliol 2022].
* ↑ England Squad. UEFA. Retrieved 12 juliol 2022.
* ↑ «England squad named for 2023 Women's World Cup». www.englandfootball.com, 31-05-2023.